མཛེས་མཚར་མིག་རྒྱན་ལས།དབང་རིལ་ནི།རིན་སྤུངས་མཛེས་རྒྱན་ལས།དེ་རྙེད་དུག་རིགས་མ་ལུས་པ།།འཇོམས་བྱེད་རིན་པོ་ཆེ་རུ་གྲུབ།།དེ་ནི་ལྷ་དབང་མཐུས་གྲུབ་པས།།དབང་པོ་རིལ་བུ་མིང་དུ་གྲགས།།ཞེས་པ་ལྟར་བརྒྱ་བྱིན་གྱི་སྨོན་ལམ་གྱི་མཐུ་ལས་བྱུང་ཞིང་།དེ་ཡང་དྲང་སྲོང་གྲུབ་པའི་བསྟན་བཅོས་ལས།གླང་ཆེན་རྨ་བྱ་གླ་བ་ར་རྒོད་དང་།།ལུས་ཆ་སྣོད་སོགས་གཞན་མ་གཏོགས་པའི་དབང་པོ་ཁོ་ནར་སྐྱེ་བར་བྱུང་བར་མཆོག་ཏུ་བཟུང་།དེའི་མདོག་དབྱིབས་སྣ་ཚོགས་ཆེ་བ་ཅོ་གའི་སྒོང་ཙམ་ནས་སྲན་མའི་བར་པ་སྦྲུལ་དང་ཐལ་བར་འབྱུང་བ་དང་དཀར་པོ་མཁྲེགས་ལྕི་དངས་བཟང་།གསོབ་ལ་བཀྲག་འཚེར་མེད་ངན་པ།དེ་སྨན་ཆེན་གྱི་ཕྱེ་མ་བཅས་པ་ཆུར་བཏབ་དཀྲུགས་པས་ཞག་གཅིག་ནས་གོས་སུ་གྱོན་པ་དང་སྟན་བཏིང་བ་དང་།མཐའ་ནས་བསྡུས་པའི་རིམ་པར་མཆོག་འབྲིང་དམན་ཏེ།དུག་ནད་ཅན་བདུན་དང་ལྔ་དང་གསུམ་གསོ་བར་ཟིན་ཏིག་ལས་བྱུང་བ།